CELEX: 62018TA0316
Language: sk
Date: 2020-10-15 00:00:00
Title: Vec T-316/18: Rozsudok Všeobecného súdu z 15. októbra 2020 – První novinová společnost/Komisia („Štátna pomoc – Odvetvie pôšt – Povinnosť univerzálnej služby – Rozhodnutie o nevznesení námietok – Ochrana procesných práv – Dĺžka konania – Úplné a postačujúce preskúmanie veci zo strany Komisie – Kompenzácia za plnenie povinnosti univerzálnej služby – Služba všeobecného hospodárskeho záujmu – Smernica 97/67/ES – Metóda určenia nezaplatených čistých nákladov – Povinnosť odôvodnenia“)

14.12.2020   
            
            
               SK
            
            
               Úradný vestník Európskej únie
            
            
               C 433/42
            
         
      Rozsudok Všeobecného súdu z 15. októbra 2020 – První novinová společnost/Komisia
      (Vec T-316/18) (1)
      
      („Štátna pomoc - Odvetvie pôšt - Povinnosť univerzálnej služby - Rozhodnutie o nevznesení námietok - Ochrana procesných práv - Dĺžka konania - Úplné a postačujúce preskúmanie veci zo strany Komisie - Kompenzácia za plnenie povinnosti univerzálnej služby - Služba všeobecného hospodárskeho záujmu - Smernica 97/67/ES - Metóda určenia nezaplatených čistých nákladov - Povinnosť odôvodnenia“)
      (2020/C 433/51)
      Jazyk konania: angličtina
      
         Účastníci konania
      
      
         Žalobkyňa: První novinová společnost a.s., právna nástupkyňa spoločnosti Mediaservis s.r.o. (Praha, Česká republika) (v zastúpení: D. Vosol a C. Schneider, advokáti)
      
         Žalovaná: Európska komisia (v zastúpení: L. Flynn, D. Recchia a K. Blanck, splnomocnení zástupcovia)
      
         Vedľajší účastníci, ktorí v konaní podporujú žalovanú: Česká republika (v zastúpení: M. Smolek, J. Vláčil, T. Müller a I. Gavrilová, splnomocnení zástupcovia), Česká pošta s. p. (Praha) (v zastúpení: P. Kadlec, advokát)
      
         Predmet veci
      
      Žaloba založená na článku 263 ZFEÚ na zrušenie rozhodnutia C(2018) 753 final Komisie z 19. februára 2018, štátna pomoc SA.45281 (2017/N) a štátna pomoc SA. 44859 (2016/FC), ktorým boli kompenzácie, ktoré Česká republika priznala Českej pošte za plnenie jej činností v rámci povinnosti univerzálnej služby v období od roku 2013 do roku 2017 uznané za štátnu pomoc zlučiteľnú s vnútorným trhom podľa článku 106 ods. 2 ZFEÚ
      
         Výrok rozsudku
      
      
                  1.
               
               
                  Žaloba sa zamieta.
               
            
                  2.
               
               
                  První novinová společnost a.s., právna nástupkyňa spoločnosti Mediaservis s.r.o. znáša svoje vlastné trovy konania a je povinná nahradiť trovy konania, ktoré vynaložila Európska komisia.
               
            
                  3.
               
               
                  Česká republika a Česká pošta s. p. znášajú svoje vlastné trovy konania.
               
            
         (1)  Ú. v. EÚ C 276, 6.8.2018.